LLUM I OMBRA
CREACIÓ D'EFECTES DE LLUM I OMBRA PER ADDICCIÓ
Com a exercici d'ombres, prendrem com a referent
un dels gerros del bodegó de Zurbarán
Natura morta d'atuells
que teniu en la imatge d'aquesta mateixa fitxa.
Per tal de veure com es fa o es produeix
un efecte similar de llum i ombra com el que produeix el pintor,
encara que amb altres materials, com el llapis
i el carbonet.
És una manera de veure com de manera ràpida i àgil
podem de seguida transmetre i comunicar efectes de llum i ombra
mitjançant l'ús, sobretot, de la taca i la diferència de to,
que és clau en aquest tipus d'exercicis.
Cal posar atenció als punts més obscurs
de l'element que observem.
I, a partir d'aquí, respectar la jerarquia tonal,
de manera que no hi hagi res més obscur
que el més obscur que hem detectat
i res més clar que el punt més clar que hem detectat.
Per tal d'aconseguir-ho, sovint és útil entretancar els ulls
fins a veure només grans masses de to
en l'element que estem dibuixant o representant
i això ens donarà una lectura bàsica i sintètica
de les diferències tonals en aquest objecte.
Quan estan establerts els punts més obscurs i més clars,
sabem ja que la resta és una gamma de grisos intermèdia
entre el punt més clar i el més obscur.
Mitjançant l'ombra també podem expressar
la distància entre fons i figura.
Un efecte molt típic és el reflex,
de manera que en la part d'ombra de l'element representat,
en la part que toca més el vorell de la figura,
de vegades hi ha un reflex lluminós
relacionat amb el rebot de la llum
de la superfície sobre la qual està situat.
Aquest es un petit esbós
de com crear un efecte de llum i ombra esquemàtic
sobre un element simple.
CREACIÓ D'EFECTES DE LLUM I OMBRA PER SUBSTRACCIÓ
Una altra manera de treballar la llum i l'ombra
és partir de la taca,
és a dir, establir un to gris mitjà
que construeix la forma a partir del to més que de les línies
i que marca el to mitjà de l'objecte representat.
En aquest cas, és un dels gerros
de la Natura morta d'atuells de Zurbarán.
Després, sobre aquest to intermedi podem establir
les zones més obscures
amb l'ajuda del carbonet o d'altres eines,
com pot ser el llapis conté,
de manera que expressem
aquestes zones més obscures que el to intermedi.
Després, amb el drap, inclús la goma, per representar brillantors
es pot aclarir
la zona que no és tan obscura
com el to intermedi que havíem establert,
de manera que es construeix l'efecte de llum i ombra
mitjançant la sostracció d'aquest valor.
I ens podem fer servir, naturalment, de la línia
per establir alguns dels elements
i marcar zones més obscures com, per exemple, l'ombra projectada.